הנריקה צימרמן

ביוגרפיה

הנריקה צימרמן נולד ב-1959 בעיר פורטו שבפורטוגל. אביו הגיע לפורטוגל מפולין, ואמו היא בת למשפחה יהודית ספרדית ממלייה.
כשהיה בן 16 עלה לישראל בגפו. הוא סיים תואר ראשון במדעי החברה באוניברסיטת תל אביב, ולאחר מכן תואר שני במדע המדינה וסוציולוגיה. מספר שנים אחרי כן כיהן כמרצה באוניברסיטת תל אביב, וכן למד עברית וערבית. ב-1982 היה לכתב השטח של "מעריב" בחצי האי האיברי.
משנת 1991 החל את תפקידו ככתב השטח במזרח התיכון של היומון הקטלוני La Vanguardia, ומ-1992 שימש באותו תפקיד עבור תחנת הטלוויזיה הספרדית אנטנה 3. בשנת 2014 החליט לעזוב את אנטנה 3, לאחר יותר מ-20 שנה שעבד עמם. כמו כן שימש ככתב שטח ופרשן לענייני המזרח התיכון של רשת הטלוויזיה הפורטוגלית SIC, וככתב שטח של ערוץ הטלוויזיה הברזילאי GloboNews. הוא הופיע פעמים רבות ברשת ה-BBC, וכן בערוצים הישראליים ובערוצים פלסטיניים. הוא העיתונאי האחרון שראיין את ראש הממשלה לשעבר יצחק רבין, 24 שעות לפני הירצחו.
הנריקה צימרמן הוא כתב חדשות של המזרח התיכון יותר מ-25 שנים. צימרמן הוא גם מרצה בלימודי המזרח התיכון בפקולטה לממשל דיפלומטיה ואסטרטגיה במרכז הבינתחומי להשכלה גבוהה בהרצליה.
בשנים 2005- 2012 ראה אור ספרו "קולות ממרכז העולם" (הוצאת הקיבוץ המאוחד, 2005) בשש שפות (ספרדית, פורטוגזית, עברית, ערבית, ברזילאית ואנגלית). בספר, שהוגדר כ"צילום של המתרחש בסמבטיון הישראלי-פלסטיני", שורה של ראיונות עם אישים בולטים במזרח התיכון ובסכסוך הישראלי-ערבי, בהם המנהיגים: נשיא ארצות הברית לשעבר ג'ימי קרטר, ראש ממשלת ישראל לשעבר יצחק רבין (הראיון האחרון שהעניק רבין), שמעון פרס, מנהיג חמאס אחמד יאסין, עומר בן לאדן, בנו של אוסאמה בן לאדן, מחמוד עבאס, יו"ר הרשות הפלסטינית יאסר ערפאת, ציפי לבני וסגן נשיא סוריה עבד אל-חלים ח'דאם, ראשי התנועות האסלאמיות הפלסטיניות, מומחים למלחמה בטרור, ראשי שירותי המודיעין הישראלי והאמריקאי, וכן ראיונות עם קורבנות משני הצדדים. למהדורה המקורית הקדים דברים נשיא פורטוגל דאז ז'ורז'ה סמפאיו והוסיף דברים איש העסקים, העיתונאי וראש ממשלת פורטוגל לשעבר פרנסיסקו פינטו בלסמאו . הספר הופיע בספרדית, בעברית, באנגלית ובפורטוגזית.
הנריקה ביים את סדרת הטלוויזיה התיעודית "ג'יהאד עכשיו", שבה הוא מתחקה אחר שורשי האסלאם הרדיקאלי, אל קאעידה והמדינה האסלאמית. התוכנית שודרה ב-2016.

פעילות פוליטית

ב-31 בדצמבר 2017 הודיע צימרמן על הצטרפותו למפלגת העבודה הישראלית, ועל כוונתו להתמודד על מקום ברשימתה לכנסת, לקראת הבחירות לכנסת ה-21. בבחירות המקדימות של מפלגת העבודה לקראת הבחירות לכנסת העשרים ואחת הגיע צימרמן למקום ה-15, ולאחר שריונים הוצב במקום ה-20. ברשימה ולא נכנס לכנסת.
בת זוגו היא יעל קהת.

הנריקה צימרמן והאפיפיור פרנציסקוס

ביוני 2013 נפגש צימרמן עם האפיפיור פרנציסקוס. בפגישה זו הציע כי האפיפיור יבקר בארץ הקודש.
ביקורו של האפיפיור נערך ב-24–26 במאי 2014. הנריקה צימרמן, שנשבה בכישורי המנהיגות של האפיפיור פרנציסקוס, הציע שיארגן מפגש עם הנשיא הפלסטיני מחמוד עבאס והנשיא הישראלי שמעון פרס, האפיפיור העלה את הרעיון להפוך את המפגש ל"טקס תפילה" שייערך ב"ביתו", הוותיקן, ושני המנהיגים הסכימו. Le Figaro הכריז על כך כמאורע היסטורי חסר תקדים בהליך השלום הישראלי-פלסטיני. 
לאחר מכן פרסם את הספר "פרנסיס: מרומא לירושלים", ספר שמתאר את מסעו של האפיפיור לארץ הקודש.

הבסיס האידאולוגי של צימרמן לטקס התפילה

טענתו של צימרמן הייתה כי המזרח התיכון עבר את אחת התקופות הקשות מאז האינתיפאדה השנייה. ארצות הברית המקדמת את תהליך השלום נמצאה בדרך ללא מוצא, בעיקר מפני שמעולם לא הצליחה לחבר בין שני הצדדים בקונפליקט וסירבה לראות בקונפליקט כבעיה של שני צדדים, במקום לאמץ גישה הלוקחת בחשבון את כלל האזור, ואשר בה ישראל תיצור בריתות עם ארצות ערב סוניות.

עבודת התנדבות

הנריקה צימרמן חבר באגודת הידידים של עמותת כפרי הילדים - SOS Children's Villages ועורך מפגשים והרצאות לצורך התרמות לעמותה.
כמו כן היה חבר וועד בעמותת ל.א. לאלימות נגד נשים.
מרצה אורח ב"תגלית", צה"ל, ואמ"ן ומתן הרצאות לאגף המודיעין של צה"ל, דובר צה"ל, מכינות קדם צבאיות ומשרד החוץ של ישראל.
מרצה קבוע בארגונים יהודים בין-לאומיים בקרב הקהילות היהודיות בעולם.